«EducationUSA» կրթական խորհրդատու Շուշաննա Աբովյանը Eritasard.am-ի հետ զրույցում նշեց, որ այս տարի ցուցահանդեսին մասնակցում են 9 ամերիկյան համալսարանների պաշտոնական ներկայացուցիչներ. «Ուսանողներն անմիջապես ԱՄՆ համալսարանների ներկայացուցիչներին իրենց հարցերն ուղղելու հնարավորություն ունեն, ինչը չափազանց կարեւոր է: Ամերիկյան համալսարանական կրթությունը բավականին բարդ է օտարերկրյա ուսանողների համար, քանի որ կրթական համակարգն ապակենտրոնացված է: Այսինքն՝ եթե ուսանողը գտնում է կոնկրետ համալսարանի մասին որեւէ տեղեկատվություն, պարտադիր չէ, որ այն տարածվի նաեւ այլ բուհերի վրա: Այդ առումով անմիջական շփումն արդյունավետ է. ուսանողներն ավելի հեշտ են կողմնորոշվում իրենց ընտրության մեջ»: